jkorsvik/nowiki_second_scrape_merged huggingface dataset:
Bad (album)

Bad er det syvende studioalbumet med den amerikanske pop-artisten Michael Jackson, utgitt i 1987. Etter gigantsuksessen med Thriller laget Jackson og produsent Quincy Jones et godt oppfølgeralbum som solgte 30 millioner på verdensbasis. Albumet fikk 8x platina i USA. 
Jackson ble den første som fikk fem sanger på 1.-plass på hitlistene fra ett og samme album. Dette var det siste albumet der Jackson og Quincy Jones samarbeidet. «Weird Al» Yankovic parodierte albumet med sitt album Even Worse. Bad World Tour trakk til seg 4,4 millioner fans og hadde en inntekt på 125 millioner USD.
I 2003 kom Bad på 202.-plass på musikkmagasinet Rolling Stones liste over «Tidenes 500 beste album».


== Sporliste ==
«Bad» (Jackson) – 4:06
«The Way You Make Me Feel» (Jackson) – 4.58
«Speed Demon» (Jackson) – 4:01
«Liberian Girl» (Jackson) – 3:53
«Just Good Friends» (Duett med Jackson og Stevie Wonder) (Britten/Lyle) – 4:05
«Another Part of Me» (Jackson) – 3:53
«Man in the Mirror» (Ballard/Garrett) – 5:18
«I Just Can't Stop Loving You» (Duett with Jackson and Siedah Garrett) (Jackson) – 4:13
LP-versjonen inneholder en kort intro
«Dirty Diana» (Jackson) – 4:40
«Smooth Criminal» (Jackson) – 4:16
«Leave Me Alone» (Jackson) – 4:37
Kun på CD-versjonen


=== 2001 Special Edition ===
I november 2001 ble en spesialutgave av albumet utgitt. Det inneholdt tre ikke-utgitte låter pluss annet materiale. De tre låtene var:

«Streetwalker» (ikke utgitt før)
«Todo Mi Amor Eres Tu» (spansk versjon av «I Just Can't Stop Loving You») (Ikke utgitt før i USA)
«Fly Away» (ikke utgitt før)


== Singler ==
Juli 1987 – «I Just Can't Stop Loving You» – #1 Hot 100 singles chart; #1 Hot R&B singles chart; #1 UK
August 1987 – «Bad» – #1 Hot 100 singles chart; #1 Hot R&B singles chart; #3 UK
November 1987 – «The Way You Make Me Feel» – #1 Hot 100 singles chart; #1 Hot R&B singles chart; #3 UK
Januar 1988 – «Man In the Mirror» – #1 Hot 100 singles chart; #1 Hot R&B singles chart; #21 UK
April 1988 – «Dirty Diana» – #1 Hot 100 singles chart; #8 Hot R&B singles chart; #4 UK
Juli 1988 – «Another Part of Me» – #11 Hot 100 singles chart; #1 Hot R&B singles chart; #15 UK
September 1988 – «Smooth Criminal» – #7 Hot 100 singles chart; #2 Hot R&B singles chart; #8 UK
Januar 1989 – «Leave Me Alone» – #2 UK
Juni 1989 – «Liberian Girl» – #13 UK


== Personell ==


== Referanser ==


== Eksterne lenker ==
(en) Bad på Discogs 
(en) Bad på MusicBrainz 
(en) Bad på Spotify 
(en) Bad på AllMusic 
Tekstene til samtlige låter på albumet
Off the Wall (sang)

«Off the Wall» var den tredje hiten fra Michael Jacksons album Off the Wall fra 1979. Singelen ble sluppet våren 1980. Låta var den tredje av fire låter fra Off the Wall-albumet som kom seg inn blant Top 10. Den la seg på 5. på soul-lista og på 10. på pop-lista.


== Låtliste ==


=== UK single ===
"Off The Wall" – 4:06
"Working Day And Night" – 5:04


=== US single ===
"Off The Wall" – 4:06
"Get On The Floor" – 4:57


== Eksterne lenker ==
Lyrics på Lyrics007
Fylkesvei 5444

Fylkesveg 5444 går mellom Matre Kraft og Matre i Masfjorden kommune.
Frem til 2019 hadde veien betegnelsen fylkesvei 382 (Hordaland).


== Kommuner og knutepunkter ==

 MasfjordenMatre 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5444
(no) Statens vegvesen – trafikkmeldinger
Nördlingen

Nördlingen er en by i den tyske delstaten Bayern, i det sydlige Tyskland.
Byen ligger i Donau-Ries-distriktet og har en befolkning på ca. 20 000.


== Geografi ==
Her finner man det kjente Nördlinger Ries, et gigantisk krater fra et meteorittnedslag for om lag 15 millioner år siden.
Meteoritten ble antatt å ha en diameter på 1 km, og krateret har en diameter på ca. 23 km.


== Historie ==
Man har funnet rester av steinalderbosetting i nærheten av byen. Navnet Nordlinga er beskrevet første gang i år 898. 
I året 1215 fikk byen handelsrettigheter og riksumiddelbarheten av keiser Fredrik II. Da ble den første bymuren bygget, restene av murene kan skjelnes fremdeles.
Første gang Nördlingen nevnes som markedssted var i år 1219. Det var landbruksvarer såvel som tekstiler, pelsverk og metallvarer som ble omsatt. Byen ble den mest betydningsfulle sørtyske handelsbyen etter Frankfurt am Main. I 1238 ble store deler av den gamle bydelen ødelagt av brann. Håndverkere slo seg ned utenfor de opprinnelige bymurene.  For å beskytte disse, lot keiser Ludvig IV bygge en ny mur rundt byen i 1327, og det er denne som står i dag.
Det er kun tre byer som i dag fremdeles har en komplett mur rundt seg, de er foruten Nördlingen Dinkelsbühl og Rothenburg ob der Tauber. St. Georgs-kirken ble påbegynt i 1427. Byen var innblandet i to slag under tredveårskrigen (1618–1648).


== Galleri ==

		
		
		

		
		
		

		
		
		


== Referanser ==


== Eksterne lenker ==
Offisielt nettsted 
(en) Nördlingen – kategori av bilder, video eller lyd på Commons
Nypan leir

Nypan leir er en tidligere militærleir 1 km nord for tettstedet Klett i Trondheim kommune.
Leirområdet ble under andre verdenskrig benyttet av tyskerne, men ble senere tatt over av Forsvaret. De siste årene ble leiren benyttet til militærauksjoner, der forsvaret auksjonerte bort gammelt militært utsyr. Siste auksjon fant sted våren 2003. Leiren ble etter det overtatt av et eiendomsfirma, og området ble regulert for utbygging av boliger. Arbeidet med å rive leiren startet høsten 2006, og byggearbeidet tok til våren 2007. Boligområdet er i dag inndelt i gatene Ole Nypans vei og Arsenalveien.


== Referanser ==
Remember the Time

«Remember the Time» var en populær låt fra Michael Jacksons album, Dangerous, i 1991. Singelen ble sluppet i mars 1992. Låta føk til topps på Billboards R&B-liste og la seg på #3 på Billboard Hot 100. Låta er skrevet og komponert av Teddy Riley, Jackson og Bernard Belle.


== Musikkvideo ==
Som flere av Jacksons tidligere videoer var musikkvideoen til «Remember the Time» gjennomarbeidet og rimelig lang. Den var en liten historie i seg selv. 
Videoen foregår i det gamle Egypt. Faraoen (spilt av Eddie Murphy) og hans kone ønsker å bli underholdt og to underholdere blir kalt inn. Først en pinnesjonglør, deretter en flammesluker. Den første blir kastet til løvene, den andre halshogd. Den tredje som kommer inn i rommet er Jackson kledd i en blå kappe. Jackson sprer sort pulver foran seg før han forsvinner. Hoffet gisper og stopper å spille. Jackson dukker opp i vanlige klær og musikken starter. Han kysser dronningens hånd og blir jaget rundt i palasset og på markedet. Han rister av seg vaktene og kysser dronningen. Deretter danser han sammen med egyptiske dansere før han forsvinner på nytt.


== Eksterne lenker ==
«Remember the Time» på YouTube
Teksten
Jortveit

Jortveit er et tettsted i Grimstad kommune i Aust-Agder. Tettstedet har 676 innbyggere per 1. januar 2022, og ligger omtrent 14 kilometer sørvest for kommunesenteret Grimstad. Jortveit ligger i området som tidligere var Eide kommune.
Uthavna Homborsund er en del av tettstedet Jortveit.


== Referanser ==
KNM «Skudd» (P962)

Dette er siden om KNM «Skudd». For fartøyklassen og tekniske detaljer, se Skjold-klassen
KNM «Skudd» er det andre seriefartøyet i Skjold-klassen, som er marinens nye MTB-serie, og skal overta for Hauk-klassen. Det første fartøyet i klassen var KNM Skjold (P960), som ble sjøsatt første gang i september 1998, som et forseriefartøy.


== Leveranse og sertifisering ==
28. september 2003 ble kontrakten om bygging av Skjold-klassen underskrevet, og KNM Skudd ble påbegynt en tid etter dette. Fartøyet ble sjøsatt 3. mai 2007, og mannskapet begynner nå opplæring på fartøyet, før endelige sertifiseringer av fartøy og mannskap gjør fartøyet klart til overtagelse av Marinen høsten 2008. Det ventes at sjøtesting og sertifisering vil ta kortere tid enn med KNM «Storm», siden fartøyene er identiske.


== Se også ==
Skjold-klassen
Liste over den Kongelige Norske Marines skip


== Referanser ==


== Litteratur ==
Marius Thomassen: 90 år under rent norsk orlogsflagg.


== Eksterne lenker ==
KNM Skudd sjøsatt (Forsvarsnett)
Magnesiumoksid

Magnesiumoksid (MgO) er et oksid av magnesium. Det er et hvitt, fast stoff med høyt smeltepunkt. Det er et  basisk oksid.
Magnesiumoksid har E-nummer 530 og blir brukt som surhetsregulerende middel. Stoffet blir også brukt som hjelpestoff i tabletter. 
Magnesium virker avførende. Siden det er basisk, kan det brukes mot sure oppstøt. 
Det brukes til å holde håndflatene tørre og brukes derfor av turnere, klatrere og andre i situasjoner der man vil ha godt grep.


== Referanser ==
Jærmalere

Jærmalere er en betegnelse på kunstmalere som har latt seg inspirere av landskapet Jæren. Jernbanen Jærbanen ble åpnet i 1878, og gjorde Jæren mer tilgjengelig for tilreisende. På denne tiden var flere kunstmalere aktive på Jæren. De bodde gjerne fast andre steder, men var på Jæren om sommeren. Jærmalere som Kitty Kielland og Nicolai Ulfsten var mye på Jæren, og malte landskapsbilder. Motiver som går igjen er jærstrendene med sanddyner, jærhus og torvtaking. Etterhvert har det like mye vært det spesielle lyset og den vide himmelen som har gitt den kunstneriske utfordringen.
Av nyere kunstnere, kan nevnes Oskar Sørreime (1919 – ), som i 1970 flyttet fra Stavanger til «Kvitlastova», et gammelt jærhus som var blitt flyttet og gjenreist på Varhaug, for å være der det meste av året for å male jærlandskaper. Han hadde brukt motorsykkel fra 1954 og bil etter 1961 for å komme lett til sine yndlingsmotiver. Hans uttrykk er kullstift og oljemaleri. Også andre kunstnere har vært aktive, slik at der trolig har vært kontinuerlig kunstnerisk aktivitet siden Kielland og Ulfstens dager.
I perioden etter annen verdenskrig og mot 1970 var jæren-motiver så populære blant folk flest, at enkelte satte i gang masseproduksjon av «ekte oljemalerier fra jæren». Kunstneren Roland Lengauer stilte i 1979 ut bildet «Gjærlandskap» der (g)jæren formelig eser ut av bildet og ut på den fine forgylte rammen. Etter det ble det vanskelig for de kunstnere som fortsatt mente at Jæren som motiv var kunstnerisk utfordrende.


== Se også ==
Kitty Kielland  (1843–1914)
Nicolai Ulfsten  (1854–1885)
Sigurd Moe  (1860–1917)
Per Gjemre  (1864–1928)
August Jacobsen  (1868–1955)
Bernhard Hinna  (1871–1951)
Emil Abrahamsen  (1875–1964)
Ole Tjøtta  (1880–1930)
Kalle Orstad  (1919–1995)
Oskar Sørreime (1919-2007)


== Litteratur ==
Hild Sørby: Jærmaleriet, fra landskap til visjon, Oslo 1983.
Hild Sørby: Oscar Sørreime (utstillingskatalog) Hå kommune og Universitetsforlaget ISBN 82-00-07179-0


== Eksterne lenker ==
Jæren i malerkunsten på Sandalsand
Henri Manguin

Henri Charles Manguin (født 23. mars 1874 i Paris, død 25. september 1949 i Saint-Tropez) var en fransk maler som regnes til fauvistene.
Han studerte billedkunst hos Gustave Moreau ved Ecole des Beaux-Arts sammen med Henri Matisse og Charles Camoin, som han ble venner med. De var sammen om å kopiere renessansekunst i Louvre. Impresjonismen gjorde inntrykk på Manguin, noe som vises i pastellbildene fra den tiden.Han giftet seg i 1899 og brukte konen Jeanne og barna som modeller i mange bilder. I 1902 stilte han ut for første gang i Salon des indépendants og Salon d'automne. Bildene der var av middelhavskystlandskaper og ansees å utgjøre høydepunkter i hans kunstnerkarriere.Han og Albert Marquet reiste mye i sydlige deler av Europa, og han slo seg ned i Saint-Tropez i 1949.


== Referanser ==
Plommevepser

Plommevepser er en slekt av plantevepsene i familiegruppen bladvepser.  


== Levevis ==
Plommevepser legger egg i blomsten på plommetre.  Larven utvikles og vokser inne i plommen og spiser deler av den fra innsiden.  Den spiser seg ut av den første plommekarten og så inn i en ny.  Larven kan rekke å spiser seg igjennom 3-4 plommekart før den slipper seg ned på bakken og graver seg litt ned i jorden under treet og forpupper seg.  Neste år, om våren, under blomstringen vil den klekke som en ny plommeveps.  


== Systematisk inndeling / europeiske arter ==
Det finnes 14 arter plommeveps i Europa hvorav de to artene Hoplocampa minuta og Hoplocampa flava er registrert fra Norge.  

orden vepser (Hymenoptera)
delgruppe plantevepser (Symphyta)
overfamilie Tenthredinoidea
familie bladvepser (Tenthredinidae)
underfamilie Nematinae
slekt Hoplocampa
Hoplocampa alpina
Hoplocampa ariae
Hoplocampa brevis
Hoplocampa cantoti
Hoplocampa chamaemespili
Hoplocampa chrysorrhoea
Hoplocampa crataegi
Hoplocampa flava
Hoplocampa fulvicornis
Hoplocampa minuta
Hoplocampa pectoralis
Hoplocampa phantoma
Hoplocampa plagiata
Hoplocampa testudinea


== Kilder ==
Fauna Europa (2004) Fauna Europaea version 1.1,  www.faunaeur.org – utbredelsesdatabase for europeiske dyr.


== Eksterne lenker ==
(en) plommevepser i Encyclopedia of Life 
(en) plommevepser i Global Biodiversity Information Facility 
(no) plommevepser hos Artsdatabanken 
(sv) plommevepser hos Dyntaxa 
(en) plommevepser hos Fauna Europaea 
(en) plommevepser hos Fossilworks 
(en) plommevepser hos ITIS 
(en) plommevepser hos NCBI 
(en) Kategori:Hoplocampa – bilder, video eller lyd på Wikimedia Commons 
Hoplocampa – detaljert informasjon på Wikispecies
Richard R. Schrock

Richard Royce Shrock (født 4. januar 1945) er en amerikansk kjemiker og nobelprisvinner.
Shrock er født i Berne i Indiana. Han utdannet seg i kjemi ved University of California og tok doktorgrad ved Harvard. I 1975 ble han ansatt ved Massachusetts Institute of Technology, der han i dag innehar en professorstilling i kjemi. 
I 2005 ble Schrock tildelt Nobelprisen i kjemi sammen med Robert Grubbs og Yves Chauvin for sitt arbeid med den organiske synteseteknikken olefinmetatese.


== Referanser ==


== Eksterne lenker ==
(en) Nobelprisen i  kjemi 2005 hos Nobelprize.org
(en) Richard R. Schrock hos Nobelprize.org i forbindelse med tildelingen av Nobelprisen i kjemi 2005
Plainfield (Indiana)

Plainfield er en by i Hendricks County, Indiana, USA.  I 2005 hadde byen 23.532 innbyggere.


== Eksterne lenker ==
(en) Offisielt nettsted 
(en) Plainfield, Indiana – kategori av bilder, video eller lyd på Commons
Asle Geir Johansen

Asle Geir Widnes Johansen (født 29. september 1954 i Vanylven) er en forfatter, lokalhistoriker, journalist og tidligere redaktør av distriktsavisen Vikebladet Vestposten som utgis i Ulsteinvik. Han er utdannet allmennlærer fra Høgskulen i Volda og jobbet frem til 1992 som lærer ved Ulstein ungdomsskole. Han er sønn av politiker og dikter Marie Lovise Widnes (SV).


== Bibliografi ==
(no) Publikasjoner av Asle Geir Johansen i BIBSYS


=== Biografier ===
Einar Holm - samfunnsbyggjar og lokalpatriot – Osberget AS (2015) ISBN: 9788293458029
Fotograf Olaf Storegjerde : mannen og verket – Sande sogelag/Osberget AS (2015) ISBN:9788293458005
Marie Lovise Widnes: ein kort biografi – (Bokkapittel i "Utvalde dikt 1946-2016" Marie Lovise Widnes) Osberget AS (2016)


=== Lokalhistorie ===
100 : hundre år - hundre personar i Ulstein – Osberget AS (2014) ISBN: 9788299881067
Hareid frå 1917 til 2017 : 100 år som eigen kommune – Hareid Historielag (2017) ISBN: 9788299887441
Volda skisenter gjennom 50 år – Volda skisenter (2017) ISBN: 9788230336977
Kyrkja i Ulstein : eit ankerfeste gjennom tida – Ulstein Sokn (2019) ISBN: 9788230342848


=== Andre bøker ===
Tindekvindene : seven summits Sunnmøre : 7 skiturar, 7 fotturar, 14 livshistorier – Osberget AS (2014) ISBN: 9788299881067
10-årsjubileum IL HØDD NOREGSMEISTER 2012 – Med Kjetil Hasund og Åge Grimstad – Grims & Grams Grimstad/Fantastiske Osberget AS (2022) ISBN: 9788230357828


=== Medforfatter/Bidragsyter ===
Friidrettens organisasjon : lag, krets, forbund – Rigmor Ulstein Johansen (forfatter), Knut Erik Høyby (medforfatter) – Universitetsforlaget/Norges Friidrettsforbund (1986) ISBN: 8200363813
Trening og konkurranse – Gunnar Håkenrud (forfatter), Rigmor Ulstein Johansen (medforfatter) – Universitetsforlaget/Norges fri-idrettsforbund (1988) ISBN: 8200363716
Avisutklipp frå 1959 til 1980 om fenomenet Kjetil Hasund – Kjetil Hasund (redaktør) – IL Hødd/Osberget AS (2017) ISBN: 9788293458098
Julestjerna – Magne Grimstad jr. (redaktør) m. fl. – Osberget AS (2020) ISBN: 9788293458166


== Referanser ==
Domaine de Lauroux

Domaine de Lauroux er et armagnachus. De ligger i Gascogne-området i Bas-Armagnac og har ca. 40 hektar med vinmarker.


== Historie ==
Huset ble i kjøpt opp av et engelsk par, Nicolas og Karen Kitchener, i 2004. De produserer både armagnac, floc de Gascogne og rød og hvit vin. Vinene deres er vin de pays (vins de pays des Côtes de Gascogne).
Til produksjonen av armagnac bruker de kun druetypen ugni blanc, og de første årene lagres armagnacen på nye eikefat.
I tillegg til gårdsdriften har de fra 2005 tilbudt Bed&Breakfast overnatting.


== Utvalg ==
Armagnac

VSOP
10 ans
Hors d'Age
15 ans
20 ansDisse leveres som årgangsarmagnacer, dvs at de oppgir både årgang og lagringstid på armagnacene sine. Eksempelvis fåes Hors d'Age som 1950, 1967, 1974 og 1985-årgang.
Floc de Gascogne

Floc de Gascogne Rosé (17%)
Floc de Gascogne Blanc (17%)Vin

Lauroux Blanc
Lauroux Rouge
Lauroux Rose
Lauroux Confiance
Lauroux Moelleux


== Eksterne lenker ==
Offisielt nettsted
Corey Hart

Corey Mitchell Hart (født 31. mai 1962 i Montréal) er en kanadisk musiker og låtskriver. Etter salgssuksesser med albumene First Offense og Boy in the Box og låter som «Sunglasses at Night» og «It Ain't Enough» i begynnelsen av 1980-årene, har Hart senere primært livnært seg med låtskriving for artister som Céline Dion og sin kone, den kanadiske sangeren Julie Masse. Hart behersker en rekke instrumenter, inkludert keyboard, piano, gitar og trommer.


== Karriere ==
Hart ble født i Montréal i den fransktalende provinsen Quebec i Canada. Han vokste opp i Montréal, Spania, Mexico by og Key Biscayne i Florida. Han ble oppdratt av moren alene fra tiårsalderen, da foreldrene ble skilt. Som 13-åring sang han for Tom Jones og spilte inn musikk med Paul Anka i Las Vegas, og 19 år gammel spilte han inn demoer med Billy Joel og Eric Clapton. Hart spilte inn sitt første album, First Offense, i Manchester i Storbritannia våren 1982. Albumet ble utgitt i 1983, og solgte til platina i Canada og USA. Sangen «Sunglasses at Night» kom på den amerikanske topp 10-listen, og ble også utgitt som single i 1984.
Det neste albumet var Boy in the Box i 1985, der sangen «Never Surrender» ble en stor slager. Albumet solgte 1 million eksemplarer i Canada, som det andre albumet etter Bryan Adams' Reckless fra samme år. Hart ble så populær at han ble tilbudt rollen som Marty McFly i filmen Back to the Future, noe han takket nei til. Rollen gikk senere til en annen kanadier, Michael J. Fox. Hart fortsatte å spille inn album, selv om salget avtok i USA, men forble populær i Canada. Han skrev intet mindre enn 26 topp 30-låter i hjemlandet.
Hart bor på Bahamas sammen med sin kone og deres sønn og tre døtre.


== Diskografi ==
StudioalbumFirst Offense (1983)
Boy in the Box (1985)
Fields of Fire (1986)
Young Man Running (1988)
Bang (1990)
Corey Hart: The Singles (1991)
Attitude and Virtue (1992)
Corey Hart (1996)
Jade (1998)Singler«Sunglasses at Night» (1984)
«She Got the Radio» (1984)
«It Ain't Enough» (1984)
«Lamp at Midnite» (1985)
«Never Surrender» (1985)
«Boy in the Box» (1985)
«Everything in My Heart» (1985)
«I Am By Your Side» (1986)
«Can't Help Falling in Love» (1986)
«Dancin' With My Mirror» (1987)
«Take My Heart» (1987)
«Too Good to Be Enough» (1987)
«In Your Soul» (1988)
«Spot You in a Coalmine» (1988)
«A Little Love» (1990)
«92 Days of Rain» (1992)
«Baby When I Call Your Name» (1992)
«Black Cloud Rain» (1996)
«Tell Me» (1997)
«Third of June» (1997)
«Sunglasses at Night» (2002)


== Referanser ==


== Eksterne lenker ==
Offisielt nettsted 
(en) Corey Hart – kategori av bilder, video eller lyd på Commons 
(en) Corey Hart på Internet Movie Database 
(en) Corey Hart hos The Movie Database 
(en) Corey Hart på Apple Music 
(en) Corey Hart på Discogs 
(en) Corey Hart på MusicBrainz 
(en) Corey Hart på Spotify 
(en) Corey Hart på Songkick 
(en) Corey Hart på Last.fm 
(en) Corey Hart på Last.fm 
(en) Corey Hart på Genius — sangtekster 
(en) Corey Hart på AllMusic 
Corey Hart på Facebook 
Corey Hart på YouTube
The Respatexans

The Respatexans er et norsk countryrockband. Bandet består av brødrene Lars Håvard (gitar, pedal steelgitar og vokal) og Aslag Haugen (vokal og gitar) fra Hellbillies, bassist Bjørn Holm (Vidar Busk, Odd Nordstoga) og trommeslager Knut Hem (Reidar Larsen, Øystein Sunde). Bandet ga ut sin første plate Almost Famous i 1998. I 2005 kom oppfølgeren Shine On som ga dem Spellemannprisen 2005 i klassen country.


== Diskografi ==
Almost Famous (BMG Records, 1998)
Shine On (MW Records, 2005)
Songs From Hellbilly Heaven (2010)


== Eksterne lenker ==
Hjemmeside
Sandra Borgmann

Sandra Borgmann (født 25. april 1974 i Mülheim an der Ruhr i Nordrhein-Westfalen) er en tysk skuespillerinne.
Hun studerte skuespill ved Folkwang Hochschule i Essen fra 1994 til 1997, og har siden hatt roller i en rekke filmer og fjernsynsserier.


== Filmografi ==


=== Spillefilmer (utvalg) ===
1997 – High (kortfilm)- ... Valerie
1998 – Im Juli – ... Marion
1998 – Oi! Warning – ... Sandra
2000 – Hotel Elfie – ...Cora Blitz
2002 – Halbe Miete – ...Anette
2003 – Traumprinz in Farbe – ...Meike Arnold
2004 – Eine Sommergeschichte – ...Kim
2004 – Ein krasser Deal – ...Kerstin
2005 – Die Bluthochzeit – Katrin Walzer
2005 – Das Beste Jahr meines Lebens – ...Ziggy
2005 – Unter dem Eis – ...Sandra Kornatz
2006 – FC Venus – ...Katja Hagen


=== Fjernsyn ===
1997 – Bedtime Stories
1998 – Hotel Elfie – ...Cora Blitz
1998 – "Die Anrheiner" – ...Ulrike Petersen
1999 – Tatort – Bienzle und der Mann im Dunkeln – ...Claudia
2000 – SOKO Leipzig – ...Anna Horn
2001 – Berlin, Berlin – ...Rosalie Butzke
2001 – Tatort – Fette Krieger – ...Mona
2001 – "Küstenwache" – Mörderische Konkurrenz – ...Tina
2003 – Tatort – Wenn Frauen Austern essen – ...Laura Lord
2004 – Tatort – Odins Rache – ...Astrid Gehrmeier
2004 – Ladykracher – forskjellige biroller
2005 – "Mit Herz und Handschellen" – Bombige Aussichten – ...Lucy Schrader
2006 – Tatort – Gebrochene Herzen – ...Christiane Hecht
2006 – KDD-Kriminaldauerdienst: Auf schmalem Grat – ...Marlies Haroska
2006 – "Rosa Roth – Sechs Tage zuviel" – ...Dr. Stefanie Frank


== Referanser ==


== Eksterne lenker ==
(en) Sandra Borgmann på Internet Movie Database 
(sv) Sandra Borgmann i Svensk Filmdatabas 
(da) Sandra Borgmann på Scope 
(fr) Sandra Borgmann på Allociné 
(en) Sandra Borgmann på AllMovie 
(en) Sandra Borgmann hos The Movie Database 
(en) Sandra Borgmann – kategori av bilder, video eller lyd på Commons
Anna Wisborg Blix

Anna Wisborg Blix (født 1985 i Bergen, oppvokst i Hammerfest) er en norsk biolog, journalist, politiker (Rødt) og forfatter.
Hun har en mastergrad i biologi fra Universitetet i Oslo og vant Masterstipendet 2012 hos Akademika forlag for sin masteroppgave i økologi.  Hun har fagansvar for «sau og geit» i Store norske leksikon. Hun jobbet som politisk rådgiver i Sabima fra 2013 til 2017, der hun jobbet med kulturlandskap. I februar 2018 utgir Manifest forlag hennes første bok, En hyllest til sauen. Fortellinga om det lille dyret som bygde landet.
Hun ble valgt inn som kommunestyrerepresentant for Rød Valgallianse i Hammerfest i 2003, og har vært organisasjonssekretær og sentralstyremedlem i Rød Ungdom og førstesekretær for bystyregruppa til Rødt Oslo. Ved stortingsvalget 2009 var Blix førstekandidat for Rødt i Finnmark. Fra og med 2018 er hun politisk rådgiver i stortingssekretariatet til Rødt.Blix var redaktør for RadiOrakel fra 2006 til 2007. Hun driver nå med forskningsformidling og har blant annet bidratt i radioprogrammet Ekko, og bidrar jevnlig til spaltene «Forskningsfronten» i Morgenbladet og «Naturligvis» i Klassekampen.


== Publikasjoner ==
En hyllest til sauen. Fortellinga om det lille dyret som bygde landet, 2018, ISBN 9788283420524


== Referanser ==